Løgstrup Strategi og Udviklingsråd
Mødereferat
Mødet afholdt den 	19. august  2024
Placering		Sognegården,  Borgergade 10, Løgstrup
Deltagere:
Dan Sauer
Kirsten Mougaard
Henrik Scandorf Sørensen
Anders Kristian Pugdahl
Karine Frederiksen
Esther Døssing
Afbud fra:
Anders Jensen
Borgerforeningen:
Ingen
Gæst:
Ingen
Dagsorden
1. Status på projekterne i områdefornyelsen 
a. Lys i multiparken
b. Ungemødested
c. Byparken og parkhuset
d. Biodiversitet i byen
e. Bytorvet
f. Cykelsti
2. Ansøgning om cykelsti på Vordevej, så den kommer med på ønskelisten
3. Liste med Projekter – opgaver Karina
4. Øvrige opgaver for Udviklingsrådet 
5. Næste møde 
6. Eventuelt



1. A: Gruppen der arbejder med dette punkt – Gudrun Bjerregaard, Peter Mandrup og Karina Frederiksen, har haft møde med kommunen, repræsenteret ved Kamilla. Det er aftalt at udskifte armaturet så lamperne har LED lys og sensor så det lyser, når der er bevægelse ved lampen. Der kommer tilbud på det sidst i august 2024.
B: Anders var ikke tilstede, men har skrevet følgende om arbejdet: I ungegruppen har vi møde med forvaltningen den 11. september, hvor vi får koblet en nyansat eventmager fra forvaltningen på arrangement på for at guide os i processen frem mod det første arrangement, som vi går efter bliver en større ungefestival til foråret 2025.
C : Anders var ikke tilstede, men har skrevet følgende om arbejdet: Mikkel fra forvaltningen er i gang med at tegne en skitse til parkhuset, som kan overholde lokalplanen og restriktioner.  Tegningerne skal bruges til byggeansøgning, som Kathrine forventer at indsende i løbet af to uger. Hun kan ikke sige, hvornår byggetilladelsen kan være klar og, hvornår parkhuset kan stå færdige. I gruppen talte vi om, at den gerne skal være færdig inden vi begynder at anlægge byparken, det vil sige i efteråret 2024 eller foråret 2025.

D: Biogruppen holder møde den 20.8.24. Mødets hovedpunkt er at få konkretiseret vores ønsker og krav til en strategiplan for biodiversiteten i byen. Der udspandt sig en længere diskussion om nødvendigheden af en strategiplan for biodiversiteten, men Udviklingsrådet accepterede biogruppens handlefrihed til at vælge at bruge en del at det beløb som gruppen har fået stillet til rådighed, udelukkende til at arbejde med biodiversitet. Der kommer selvstændigt referat fra det møde
E: Intet nyt om bytorvet. Der blev fremsat ønske om at få en visuel tidslinje for brugen af det beløbet på 5.5 mil. 
F: Intet nyt om cykelsti.

2. Der er udarbejdet et udkast til ansøgning om cykelsti på Vordevej. Fodgængerovergang på Hjarbækvej har også været på tale, og Henrik vil også ansøge om den sammen med et ”bump” på Borgergade ved Skolegade. Henrik arbejder videre med ansøgningerne. Der blev foreslået en alternativ løsning til cykelstien langs Vordevej, der går ud på at føre cyklisterne ned til Himmerlandsstien ind over parcelhuskvarteret ved Albertevej. Henrik vil anføre forslaget i ansøgningen. 
3. Projekt ide – listen ligger på Løgstrup Borgerforeningens hjemmeside. Vi gennemgik ændringerne. Hundeskoven blev meldt færdig, og Dan kom med et nyt punkt, idet han foreslog at der skal sættes nogle ladestandere op til elcykler.  
4. Vi forventer at der bliver nogle opgaver i forbindelse med offentliggørelsen af motorvejens forløb.
5. Næste møde er aftalt til 1. oktober 2024 kl. 19 i Pedelhuset
6. Under eventuelt blev der drøftet følgende punkter
Etablering af følgegrupper til arbejdet med byparken og bytorvet. Vi aftalte at vente med at nedsætte dem, til vi ved, hvornår de skal bruges. 
Vi vil gerne have et fast punkt på dagsordenen i fremtiden der hedder ”Funding”. Vi vil gerne orienteres om, hvad der er søgt til, hos hvem, og hvad der er på vej.
Vi mangler repræsentation i gruppen fra erhvervslivet. Dan vil kontakte Line fra Cirkeline og Henrik vil kontakte Rasmus fra Tanken. Der følges op på kandidaterne.

Løgstrup den 20.8.24 – Kirsten Mougaard - referent


